text: To betjente såret af psykisk syg mand
  05 juni 2017 kl. 11.03
  En psykisk syg 26-årig mand gik søndag aften til angreb på to politibetjente, som opsøgte manden i hans lejlighed, efter naboer havde klaget over mandens højrøstede opførsel.
  Syd- og Sønderjyllands Politi blev klokken 23.08 kaldt til en adresse i Gjesing ved Esbjerg, hvor en beboer opførte sig højrøstet, skriver politiet i en pressemeddelse.
  To patruljer ankom til stedet, hvorefter betjentene opsøgte manden i sin lejlighed.
  Den 26-årige angreb politiet, hvor en betjent fik alvorlige læsioner på overkroppen, mens en anden betjent pådrog sig mindre skader.
  Ved hjælp af peberspray lykkedes det at få overmandet og anholdt den 26-årige.
  Han er nu indlagt på en psykiatrisk afdeling.
  Selv om han er sigtet for voldt mod tjenestemand har anklagemyndigheden ved Syd- og Sønderjyllands Politi besluttet, at han ikke skulle fremstilles i grundlovsforhør med krav om varetægtsfængsling.
  Psykisk syg anholdt efter overfald på politibetjente #politidk https://t.co/nRmDNyIucg
  
  
  